
Strigătul cuvintelor 
versuri 


soţiei mele de ieri, de azi (e scris în stele) şi 
mai ales de mâine... căci mă suportă împărţit 
între cer şi pământ 


Pe marginea mea de clipă, te am şi te mai vreau... în răsăritul fiecărui apus de mine. 


Marius Iulian Zinca : poezia - roua zilelor si nopţilor contemplative 


Poetul Marius lulian Zinca este foarte admirat şi bine descris într-un 
portret amical si sensibil al unei colege de creaţie, Eli Gilcescu : „- un poet 
clasic, un poet tânăr, un om vulcanic, plin de sentimente puternice lăuntrice, 
care s-a ambiţionat să depăşească limitele realului, să se contopească cu 
realitatea, într-un mod uluitor, cu versul său, plin de reverberaţii stelare... Mă 
bucur că îl cunosc pe acest om minunat, că îi citesc, printre rânduri, trăirile 
sufleteşti... Şi-a certat propriul eu, atunci când totul nu i-a ieşit, în viaţă, aşa cum 
ar fi vrut... A stat faţă în faţă cu moartea, a privit-o cu resemnare, apoi, a plecat 
să-şi culce capul pe sânul vieţii, care îl hrăneşte, din plin, cu inspiraţie... Altruist, 
tenace şi sensibil, sunt sigură că Marius va ajunge pe înalte culmi... ” 

Tematica autorului în „Alerg” (şi ei aleargă odată cu mine), sobră şi senină 
ne poartă spre poeţi precum Petrarca care spunea că „în dragoste, ca şi în vis 
nimic nu e imposibil” 


„Ei spre mine şi eu spre marginea cerului să-nvăţ, să-l măsor 
în clipele iubirii de nesfârşit. 


Doar trupul se mai agaţă de ei, de norii albi, gri, negrii, să-şi 
odihnească picioarele. Privirea e tot înainte. Ea zboară să 
cuprindă albastrul. Işi mai aruncă coada ochiului înapoi, 


să vadă dacă am curăţat drumul şi eu îi 
strâng, îi înțep cu podul palmelor să se 
scurgă, cadă mai repede, în stropi de 
ploaie sau nea, să bucure pământul. 


Nu ştiu să măsor distanţa de la mine la suflet şi 
nici barometru nu mi-am luat să măsor aerul din 
clipe netrăite. 


Întind viaţa. ” 


Poetul aduce un elogiu înălţimii sentimentelor de dragoste, iubeşte pe 
aceea care îl iubeşte, fiindcă viaţa fără dragoste i se pare imposibilă. Dragostea 
este fructul cel mai dulce al vieţii : 


„Mătur clipa... 
Mătur clipa şi aspir gândurile ascunse sub preşul de vise. 


Târăsc trupul în pat să-i 

odihnesc încheieturile, să-l las, 

să nu-mi simtă durerea din 

timp. 

Înlănțui Sufletul în dansul fulgilor de poveste. 


Aştept picurii din cer — botezul iubirii. ” 

Aceste poeme sunt un colier de gânduri ale unui îndrăgostit pentru care 
dragostea e roua zilelor şi are parfum de floare. 

Legile iubirii sunt unice şi imuabile. Nimeni nu poate pune frâu 
îndragostiţilor, nici legi şi nici oprelişti. Cuplul emblematic ramâne Romeo şi 
Julieta. 

Cartea este parcursă de sentimente de afecţiune şi de ataşamente 
sincere. Poezia crează o proximitate fizică şi spirituală chiar imaginară cu fiinţa 
iubită. 

Tandreţea parcurge deasemenea aceste rânduri, autorul purtându-ne de la 
dorinţa pasională la amorul romantic. Un evantai larg de sentimente ... Uneori 
atinge amorul platonic dar acesta provine dintr-un sentiment mistic, aproape 
religios : 

„În dimineaţa asta... 

În dimineaţa asta, lume multă, strânsă ciur la biserică, în 

jurul unui cor, sobor de preoţi, înalţă mătănii şi cânturi 

spre cerul din care, stropi de ploaie picau să dezgheţe 

îngheţul de peste an şi eu într-un colţ, ştiam. 


Era Sufletul sosit din drumul său, de la lordan. Mă stropea, 
spăla pe mine ca într-un botez, mă îmbrăca în haine 
pământii cu roşul de jos şi albul de sus. 


Mergeam să ne întâlnim cu tata. Şi peste zi am stat împreună, la 
masă, ne-am ospătat şi îmbrăţişat. 


Obrajii au luat locul norilor şi lacrimi aprinse curgeau. 


S-a sfârşit ziua. Am adormit. Prunc, în dimineaţa nopţii, zâmbesc. ” 


Autorul parcurge o mare varietate de sentimente, de stări şi de 
comportamente, plecând de la o plăcere generală până la o atracţie profundă 
ori intensă pentru persoana iubită, care parcurge diversele semnificaţii 
universale ale cuvântului „amor”. Stări emoţionale traversează într-un stil foarte 
simplu paginile, de la un poem la altul pe un ton clasic, ponderat şi ni se pare 
evident că poetul se revendică de la modele ilustre : NICHITA, EMINESCU, 
MINULESCU (în ordinea asta), iar în proză ELIADE, CIORAN. 

Tot el spune într-un interviu : „nu mi-a lipsit MUZA, niciodată în fiece clipă 
trecută, prezentă şi viitoare, această MUZĂ, FEMEIE este... VIAŢA. ” 


Eli Gilcescu analizează pertinent un parcurs poetic care reuneşte 
exigenţele sale proprii : „Apele purificatoare vin din adâncuri, de acolo, de unde 
s-au trezit bucuriile şi împlinirile, parcă toate lipite pe pereţii sufletului... E destul 
să închizi ochii, ca să te înalţi printre aceste bucurii ale tale, pe care nimeni nu 
ți le va putea lua vreodată... Ochii, apăsaţi de efortul pleoapelor, chiar dacă dor, 
dar e durerea dulce pentru că au izbutit să se înalțe deasupra timpului... Scrieţi 
şi voi... Nu treceţi nepăsători... Orice gând este suflet pentru alt suflet...” 

Autorul ne asigură că nu se crede perfect : „în ceea ce priveşte 
slăbiciunea...", nu cred să există om să nu aibă măcar una. „ A mea e 
FRUMOSUL din tot şi toate. Am învăţat, de ceva vreme, să văd doar partea 
plină a paharului, din orice, deci... FRUMOSUL”. 


Termenul „amor” acoperă patru sentimente distincte la Grecii antici eros, 
philia, agape si storge... parcursuri diferenţiate de la emoție, la alienarea 
amoroasă, de la altruism la empatia pentru cei din jur, familie, amici... 


„Lasă-mă, dă-mi voie... 


Lasă-mă, dă-mi voie să-ţi spun un secret. Vezi stropii aceia, roşii 
de acolo de unde cerul se uneşte cu pământul ? 


E cerneala degetelor mele. Ţin loc de semnătură. 
Priveşte acum înaltul. E albastru şi nu. 
Nu sunt nori ce aruncă ceaţă. E numele tău gravat. 


Se vede-n ziuă când soarele îmi arde rănile din suflet şi 
noaptea când luna luminează stelele. 


Să nu mai spui la nimeni. Nu vor afla niciodată 
de ce când îşi aruncă privirea în sus, vor vedea 


fără să-nţeleagă, din durere, de dor, tabloul 
iubirii. ” 


Poetul este contemplativ, priveşte uimit această frumuseţe absolută a 
amorului împărtăşit armonios şi jubilează în această bucurie de a fi fuzional cu 
fericirea de a fi „celălalt” . 


„În poala cerului, l-am pus... 
În poala cerului, l-am pus, capul. 


Mângâieri pe fruAAnte să aline dorul şi 
durerea de început, să nu mai fie. 
Furnicări în stomac sau fluturi să fie, în 
iarna mea, 


le simţi cum le aud când respiri ? ” 


Suntem într-o poezie a cuplului durabil, stabil în „familie” din unghiul 
maternal, fraternal, familial şi parental. Partenera este persoana unui echilibru 
subtil, între atracţia conştientă şi inconştientă, inexplicabil... 


Din toate epocile, dragostea ca „dorinţă” a fost inspiraţie pentru toate 
disciplinele artistice, reflectând toate tendinţele dragostei, de la divinităţile 
mitologice ale dragostei până la amorul realist al epocii noastre . 


„Frică de lumină... 


Frică de lumină, am. Şi nu de lumină. De ochii care văd viaţa pierdută 
pe cărări bătucite de spini şi mi-am zdrobit inima. 


Am franjurat-o în atâtea clipe. 
O aruncam la fiecare răscruce de gând şi acum stau (şi 


eu şi gândul). 
Mi-am lecuit alergarea picioarelor şi sufletul a venit cu o crizantemă în braţe. 


Mi-a spus că e inima mea. Fiecare petală era o fâşâie aruncată în noroiul din 
colţurile popasurilor mele de drum. 


Plâng şi nu plâng de durere. Plâng să o pot spăla de păcatele mele. Plâng 
de teamă. Teama că nu o pot curăța deajuns ca să mă ierte. 


Plâng de teama de a nu o pierde. 
De a nu o pierde înainte de a mă pierde pe mine...” 

Acest mister al firii este purificator, sublim... Autorul crede sincer (ca orice 
bun creştin) „că fără dragoste, nimic nu e” şi că „amorul nu moare niciodată”, 
Teritoriu al purității, a actualizării potenţialului uman de dragoste, bucurie, 
compasiune, ca la budişti, dragostea este mai ales dorinţa de a vrea fericirea 
celui de lângă sine. 

„Starea din noapte... 


Starea din noapte a persistat în zorii amiezii din zi. 


Priveam buzele cerului cum se deschid şi închid,parcă 

vorbind sau încercând să înghită fărâmele din dunele de nisip 

ale nopții trecute. O lumină ca un fulger, a scânteiat pământul: 

Ce faci? 

Pătrund norii să curgă apă, să-mi potolească setea de tine. 

N-a avut curaj să-i spună că a încercat să facă dragoste în zi cu el, cu cerul. 


Dăduse doar peste femeia ce-i purta sufletul. S-au retras apoi. 


Cerul în zborul clipelor. 
Pământul a aerisit a proaspăt, camera timpului în 


care aştept (re)inceputul. ” 


În fond poemele lui Marius lulian Zinca conduc la o reflecţie asupra 
relaţiilor umane, iar sentimentele sale pentru iubită nu se limitează la un 
simplu sentiment afectuos ori amical. Ne aflăm pe terenul complex al pasiunii 
amoroase, ardentă în care autorul este în „mod fuzional „ şi face dragoste cu 
tot ceea ce este legat de această iubire mărturisită şi împărtăşită. 


Ne alăturăm convinşi de forţa apelului călduros al autorului, prin cuvintele 
şi trăirile sale, care pot fi considerate unelte ale seducţiei. 


„Şi să nu uitaţi cei 3 „T” ai mei: 


TE SĂRUT; TE ÎMBRĂŢIŞEZ; TE IUBESC.” 


Angela Nache Mamier (poete France) 


Cuvintele strigă... 


Cuvintele strigă şi tu nu vrei să vezi cum le aud proptind omătul 
care curge pe obraji în dimineaţa cu raze mijite de soare. 


Se încălzeşte fereastra, cerul e albastru şi gol, doar 
pământul e plin de durere de spate injectat de culoare. 


Şi roşii sunt ochii plini de păcate îngheţate. 
Gândul aleargă stingher prin lăuntru. I-am 
pus bisturiul în mâini să taie răul, 
greutatea ce-mi ţine sufletul să zboare, să 


cânte, să-mi umple cerul. 

Mătur clipa... 


Mătur clipa şi aspir gândurile ascunse sub preşul de vise. 


Târăsc trupul în pat să-i odihnesc 
încheieturile, să-l las, să nu-mi simtă 

durerea din timp. 

Înlănţui Sufletul în dansul fulgilor de poveste. 


Aştept picurii din cer — botezul iubirii. 

Întreb... 

Întreb dacă auzi cum scrijelesc cuvinte pe hârtia sugativă din ochii 
ce-ţi privesc zborul în dimineaţa clipei din noaptea îmbrăţişată de 
stele şi luna plină de vise ursite cu busuioc sub pernă. 


Simţi şoaptele chemării din adânc ? 


Strigătul gândurilor altoite de Suflet, foşnesc cerul. 

Golul de tine... 


Golul de tine, îmi presează pieptul cu fiecare gând care 
aleargă hai-hui şi coboară în stomac, 


se măreşte, se înalță, 
creşte şi împânzeşte cerul. 


Mă sparg, mă risipesc şi cioburile din mine, se adună-n două cuvinte. 
Auzi tu, oare, cum strigă fiecare particulă din aerul inspirat cu tine ? 


Dacă aş fi poet, aş însăila cuvinte curgătoare într-o declaraţie de dragoste. 


Sunt doar un scrib şi 
Te iubesc ! 

Alerg... 
Alerg şi ei aleargă odată cu mine. 


Ei spre mine şi eu spre marginea cerului să-nvăţ, să-l 
măsor în clipele iubirii de nesfârşit. 


Doar trupul se mai agaţă de ei, de norii albi, gri, negrii, să-şi 
odihnească picioarele. Privirea e tot înainte. Ea zboară să 
cuprindă albastrul. Işi mai aruncă coada ochiului înapoi, 


să vadă dacă am curățat drumul şi eu îi 
strâng, îi înțep cu podul palmelor să se 
scurgă, cadă mai repede, în stropi de ploaie 
sau nea, să bucure pământul. 


Nu ştiu să măsor distanţa de la mine la suflet şi 
nici barometru nu mi-am luat să măsor aerul din 
clipe netrăite. 


Intind viaţa ca un 
cearceaf, ca o pânză, 
ca o hârtie 


şi calculez gândurile împrăştiate în colţuri de 
lume, să adun, (comypresez dorul. 


Poate reuşesc să cuprind cerul sau el pe mine. 

În dimineaţa asta... 

În dimineaţa asta, lume multă, strânsă ciur la biserică, în 
jurul unui cor, sobor de preoți, înalță mătănii şi cânturi 

spre cerul din care, stropi de ploaie picau să dezgheţe 
îngheţul de peste an şi eu într-un colț, ştiam. 

Era Sufletul sosit din drumul său, de la Iordan. Mă stropea, 
spăla pe mine ca într-un botez, mă îmbrăca în haine pământii 
cu roşul de jos şi albul de sus. 

Mergeam să ne întâlnim cu tata. Şi peste zi am stat 


împreună, la masă, ne-am ospătat şi îmbrățișat. 

Obrajii au luat locul norilor şi lacrimi aprinse curgeau. 


S-a sfârşit ziua. Am adormit. Prunc, în dimineaţa nopţii, zâmbesc. 

Febril... 


Febril, stătut într-o mare de aşteptare, în plină zi, visul 
cu ochii deschişi, m-a prins la taclale cu sufletul. 


Împovăraţi de dorinţi, ne-am descărcat sălbatec cartuşe de iubire. 


Mărşăluiam acum, îmbrățişaţi, pe străzile trupului epuizat, ciuruit de 
gloanţe oarbe. Aşteptam ca într-un film „reloaded”, să se reîncarce. 


Şi pastilele le-am luat. Un telefon m-a trezit din somn. 


La bucătărie se băteau ouăle pentru pandişpanul serii. 

Noaptea... 
Noaptea prindea stele în plasa cerului. 


Nu ştiam dacă de frig, nu le puteam cuprinde cu privirea sau 
gândurile nu ştiau şoaptele sufletului, să le citească. 


Speram că dorul îmi va descrie iubirea de dincolo de cuvinte. 


Tăcerea se lasă peste litere. Număram clipe. 

Lasă-mă, dă-mi voie... 


Lasă-mă, dă-mi voie să-ţi spun un secret. Vezi stropii aceia, roşii 
de acolo de unde cerul se uneşte cu pământul ? 


E cerneala degetelor mele. Ţin loc de semnătură. 
Priveşte acum înaltul. E albastru şi nu. 
Nu sunt nori ce aruncă ceaţă. E numele tău gravat. 


Se vede-n ziuă când soarele îmi arde rănile din 
suflet şi noaptea când luna luminează stelele. 


Să nu mai spui la nimeni. Nu vor afla niciodată de 
ce când îşi aruncă privirea în sus, vor vedea fără să- 
nţeleagă, din durere, de dor, tabloul iubirii. 

Când timpul trece... 


Când timpul trece, timpul meu, un gând se-nfiripă-n 
Suflet — va naşte iubirea. 


În drumul meu, spre aripi, toate semnele culese de 
prin ramurile vieţii, vor prinde suflare. 


Nu vor mai fi desene. Vor fi literele unui 
puzzle de cuvinte în limba noastră, în 
limba cerului. 


Nu mai merg până la capăt. Zbor spre început. 

E vina mea... 


E vina mea că m-am născut să trăiesc iubirea cu ochii 
deschişi. Dar, oare, sunt ai mei sau alții s-au aciuat să 
privească prin ei, viaţa ? 

Am să-i închid afară. Imi las doar trupul să 

mişune orb pe străzile împerecheate de grijile 
pomenilor de ieri ale zilelor de mâine. 


Lăuntrul meu aşteaptă să mă caut. Voi păstra o singură legătură cu pământul. 


Vişinul meu cu vişine ce-şi vor curge lacrimile dulci şi amare 
peste furnicarul-mușuroi de gânduri rătăcite fără aripi. 


Ramurile lui, sunt venele cerului pe care coboară stropii dorului de Suflet. 

Ai plecat... 


Ai plecat ca să te cauţi. Să nu te-ntorci mai devreme să te găseşti, 
chiar dacă eu nu voi mai fi decât acel punct din amintire. 


Să mergi înainte. 
Totul e rotund şi ciclic. 


Când îţi vei odihni zborul, mă vei afla că n-am obosit să te 
aştept. 


Doar că vorbele nu vor fi ale mele. Eu am tăcerea dintre rânduri. 
Se va deschide în cuvintele anotimpurilor înghețate pentru tine, 
de timp, 


Sufletul meu. 

De ce... 

De ce-ţi laşi ochii înapoi, fără să vorbească când mă strigi ? 

Eu nu-mi întorc privirea de la cer. E albastru şi e al meu. 

Trupul mi l-am lăsat pământului să mi-l îngheţe în acel stâlp 
drept şi plat în talpa capului când îţi vei odihni zborul. 

Sunt fraier, îmi vei spune, dar te aştept să te regăseşti aflându-mă 


şi 
Te iubesc ! Sufletul meu. 

Început de noapte... 
Început de noapte peste ziua obosită de gânduri. 


Le-am pus la aţipit să dau drumul viselor să zboare când 
îmi alergam picioarele pe străzile luminate de îngeri. 


A fost prea înaltă bordura de pe 
faleza care delimita cerul de 
pământ. 


Mi-am întors palmele spre ochii coborâţi să 
privească stropii de sânge căzuţi sub piele. 


Mă-ntind şi eu, acum, să-mi (a)dorm durerea. 

În toată noaptea... 
În toată noaptea, s-a lăsat liniştea cuprinsă de pământ şi cer. 


Priveam hipnotizat de realitatea visului cu ochii deschişi, 
răsucirile în aer ca nişte acrobaţii pe sârma invizibilă a vieţii, 
sărutări hulpave de dor nebun şi rănile lor se astupau cu 
fierbinţeala izvorului ţâşnit din adânc, în ploaia de stele. 


Mă ucidea frumosul simțirilor învăluite. Sete. M-am oprit să beau apă.. 

Starea din noapte... 
Starea din noapte a persistat în zorii amiezii din zi. 


Priveam buzele cerului cum se deschid şi închid,parcă vorbind 
sau încercând să înghită fărâmele din dunele de nisip ale nopţii 
trecute. O lumină ca un fulger, a scânteiat pământul: 

Ce faci? 

Pătrund norii să curgă apă, să-mi potolească setea de tine. 


N-a avut curaj să-i spună că a încercat să facă dragoste în zi cu el, cu cerul. 


Dăduse doar peste femeia ce-i purta sufletul. S-au retras apoi. 


Cerul în zborul clipelor. 
Pământul a aerisit a proaspăt, camera timpului în 


care aştept (re)inceputul. 

Tortul de mere... 


Tortul de mere verzi şi tari, tăiate felii, cât o bucată de cer, să-mi 
umple albia de dorinţi a gurii ferecate cu norii de frişcă (pre)linşi cu 
degetele limbii, să cadă ploaia şi albastru curat 


şi lin, sufletul să simtă mirosul, să-i 
stârnească simţurile în noaptea din zi, 


îmbrăţişaţi frenetic într-un tot fără capăt şi fără început neîntrerupt de 
vise ce-şi dor dorul întins prin patimi de atingeri nebune şi amalgam 
de împletiri de ape animalic îngheţate... 

Cules bob cu bob... 


Cules bob cu bob şi strâns în ciubăr, în iarna mea, forfotind 
lăuntru dinăutru spre bolta cerului 


să curgă, să mă-nece siropul dulceamărui 
al iubirii de vişină putredă, 


îmi alerg privirea covoiată de ridurile secundei 
din zi, să trăiască veşnicia celui ce nu mai sunt 
eu fără tine, sufletul meu. 


Te-am chemat în noapte. În strigătele şoaptei. 

Adânc îmi presari stropii... 


Adânc îmi presari stropii de sânge peste ochii 
privind văzduhul argintat de fulgi de dor (cu)prinşi 
de timp, în căuşul palmelor de suflet. Nu mai spun 
nimic. Doar Te iubesc ! 


„Și atâta energie consumată pentru două cuvinte ?” 


Într-un sărut năvalnic mă retrag ştiind că nu sunt vorbe. 


Sunt necuprinsul ce mă prinde (în visul cu tine). 

Ştiu că mă auzi... 


Ştiu că mă auzi şi în pauzele în care nu te strig. 


Aerul ţine locul cuvintelor de 
dor, în ecou. 


Fără scăpare e legătura (mai) adâncă a 
cerului cu pământul — universul dintre 
mine şi tine într-un tot fără nici o aţă să 


ne lege... 

Se-nşiră în al sufletului suflu... 


Se-nşiră în al sufletului suflu, cuvintele cerului, să- 
mi citească mişcarea sângelui din trup cum aleargă 
spre tine. 


În şoaptă, încerc 
Să mă retrag sărutându-ţi fiecare parte lăsată liberă de aerul 
îmbrăţisărilor tale, să simţi cum cerul şi pământul sunt un tot — 


universul tău, al meu, al nostru. 

Am greşit timpul... 
Am greşit timpul sau persoana. 


Nici eu nu mai ştiu dacă sufletul meu are persoană sau timp. 
Ştiam că sufletul este timpul meu sau eu sunt timp pentru el. 


Gândesc, acum, cum, eu şi el suntem un noi al aceluiaşi timp sau 


timpul... 

Febra dorului de zbor... 


Febra dorului de zbor, mi-a țintuit capul în 
perna patului de vise. 


Am să-mi lenevesc trupul în zi, deşi azi aveam 
întâlnire cu istoria din timpul meu. 


Imi voi lua scutire, îmi zic. Dar, oare, cu absenţa 
motivată de viaţă, voi (re)câştiga ziua ? 


Mă-ntreb. Mai am încă timp să-mi bandajez privirea plină 
de halucinaţii, să-mi prind mersul înainte... 

În poala cerului, l-am pus... 

În poala cerului, l-am pus, capul. 
Mângâieri pe frunte să aline dorul şi 
durerea de început, să nu mai fie. 
Furnicări în stomac sau fluturi să fie, în 
iarna mea, le simţi cum le aud când 


respiri ? 

Pasam stropii de ploaie... 
Pasam stropii de ploaie căzuţi în seară, cu cerul. 


Părea că jucăm volei. Pământul ne era fileul. Își ridica năduşit, 


ceața din aburii florilor de sub tejgheaua de iarnă lasată peste timp. 


Şi mirosul lor, se ascundea în pielea dimineţii. 


Mă frecam la ochi cu o mână, să dezleg misterul. 
Cu cealaltă mână, inodam clipele, să leg visul de viaţă. 


(A)dorm. 

Leg tăcerea de cuvinte... 


Leg tăcerea de cuvinte printre lacrimile furtunii de 

afară şi tac cu şoaptele oarbe de vremea când ceața s-a 

ridicat în jos-ul meu să-mi scoată la iveală rana rămasă 

întipărită în adânc. 

Crescuse în locul aripilor. Fără să ştiu, desenam sufletul pe hârtia cu 


cer. Era iluzia mea cu “aripile pe dinăutru” ale îngerilor. Am înţeles, 


acum, că eu nu pot să zbor. 

Ceaţa sufocă aerul... 
Ceaţa sufocă aerul ce zboară dincolo de mine, la suflet. 


Frigul îmi prinde gândurile pe sârmă, să găsească şoaptele 
din cuvinte cu care să îmbrace tăcerea. 


Îngheţase de dor. 

Sunt treaz demult... 
Sunt treaz demult, deja. Am o zi în spate, dinainte de a mă naşte. 


Tatuasem, pe ochi, pleoape închise, 
să simt sărutul zorilor şi 
să aud ciripit de păsări când plecam la drum, să- 


mi încarc braţele cu amintiri de mâine ale clipelor 


de azi. 
Printre hârtii mâzgălite de ieri, în tabele cu cifre, calcule şi socoteli, Sufletul 


îşi căuta zborul. 

Umbra şi-a întins perdeaua... 


Umbra şi-a întins perdeaua peste ziua cu nori de ceaţă, plină 
de amintiri. Un năvod aruncat în adânc. Doar lacrimi 
necurse din suflet, 


se prindeau în plimbări pe creste de noapte şi vise îmbrăţişate cu 
îmbrăţişări de gânduri. Mi-e dor şi doare să-nchid privirea. Imi 
plâng ochii. 

Alerg viaţa... 


Alerg viaţa, să-mi găsesc tăcerea. O tăcere vorbită 
de şoaptele de dincolo de dor. 


(Ştiu că e limba sufletului.) 
Mă-ntreb, doar, unde sunt. Acum. 


La sfârsitul sau la începutul aerului pe care- 
1 respiră cerul ? 
Şi ochii mei, privesc înainte sau înapoi ? 


O candelă arde timpul în şapte zile. 


La capătul lumii, e povestea fără cuvinte. 

Ploaia a oprit norii... 

Ploaia a oprit norii pe bucata mea de cer. I-a învelit în 
pătura rece a timpului, de dimineaţă. Scutură stropii 
încet, apăsat peste gânduri şi le opreşte zborul, la pat. 


Strănut. 


Imi zguduie capul şi mă trezeşte în 
noaptea care-ncepe să viseze. 


Se vor prinde în horă şi-n fulgi de nea. 
Fluturii de iarnă, îmi vor îmbrăţişa, prinşi în dansul de dor al clipelor, 


sufletul. 

Trezit în noapte, din vis... 
Trezit în noapte, din vis, părea că e târziu, că-mi lipseşti. 


Sufletul meu. 
(Şi tata n-a mai fost demult pe la mine, mă privea.) 


Ai fost aici, dar nu te-am auzit. 
Mă luptam cu gândurile şoaptelor reci. Le încuiam în lagărul singurătăţii, 
să le arunc în deşertul uitarii, peste timpul dintre noi. 


Mi-e frig, tare frig. 


Am mai luat o pătură de dor, pe mine şi mi-a fost bine, tare bine să-ţi simt 
îmbrăţişarea. 

Orele sculptează secundele... 
Orele sculptează secundele în clipe. 


Aşchiile sunt (doar) zile trecute fără glas. Albastru de 
metil am luat, cu zahăr, să-mi curăţ şi lăuntrul 


Vine zăpada. Mă ninge. 


Bucuria naşte frumosul din povestea cu suflet şi flăcări 
linse de timp peste luminiţele din cerul meu. 


Trosc, trosc... 


Auzi şoaptele de dor ? Sunt aripile de foc înălțate în zbor, pentru mâine. 


Speranţa. 

Nu. Nu vreau... 


Nu. Nu vreau să intru în bucata ta de linişte. 


Nu vezi ce albastru e cerul la tine ? Ar 
însemna să-l stropesc cu mine, să mă 
iubesc doar pe mine. 


Mai bine vino tu în pata de mine, în 
zbuciumul meu şi-n aerul tuşit de 
vreme, să-mi găsesc liniştea mea. 

Scanez timpul... 
Scanez timpul pe foaia de hârtie. 


Arată ca şi cum aş fi făcut o electrocardiogramă. Mă 
apucă febra şi tuşesc în convulsii. Fluimucil, în mod 
repetat, am să iau, să expectorez golul de tine. 


Nu. 
Nu-ţi fie teamă 
Mie mi-e bine să am temperatură. 


Temperatura ta. 

Mă grăbesc în timpul meu... 
Mă grăbesc în timpul meu, să-l ajung pe al tău. 


Alerg cu privirea, norii, îi împrăştii, alung teama, 
încălzesc ciorba resturilor din mine. Înghit găluşca şi 


fug la scoală să-nvăt că timpul meu 


eşti tu, sufletul meu şi nu, nu mai ştiu să scriu. Din 
calcule şi cifre, nu-mi ies toate literele. 


Oare ştii că : Te umbesc !? 

Zgomot mult... 

Zgomot mult în bătaia literelor din cuvânt. 
Îngenuncheam gândurile în poala sufletului, cu 
mâinile căuş, a rugă, să mă simtă, să ştie că 
sunt, când tac. 


Nu aud şoaptele cerului, dar el, mă vede ? 


Îmi strâng lacrimile, stropi de ploaie şi toate le (re)vărs. Dar nu. 


Nu mă inund decât pe mine, să plutesc în deriva controlată de 


iubire, dincolo de pământ, de patimi. 


46 


Au coborât şoaptele... 
Au coborât şoaptele pe buze. 


Le făcea semn cu degetele, să tacă când le 
apăsa ca şi cum ar cânta la pian şi clapele 
scot sunete-n surdina nopții învăluită de 


stele. 


Era perdeaua ochilor deschişi, fără să-nţeleagă de 
ce se-nvolburau apele îngheţate de vreme, peste 
timpul din vise. 

Repetam paşii sufletului... 


Repetam paşii sufletului, în gând, cu paşii mei, pe urmele lor, la 


milimetru de clipă până când mi-am zis că nu mai vreau să mă joc aşa. 


Am realizat că nu mai erau urme în doi. 
Timpul le prăfuise, iar eu le-am şters cu fiecare suflu. 


Respiram, existam în urme de paşi. 
Acum exist. Respiră el şi pentru mine şi urme... 


(doar) una, a 


noastră, pe cer. 

M-a dat afară timpul... 


M-a dat afară timpul fără să ştie că am trecut prin toate anotimpurile lui. 


I-am învăţat culorile şi cum se zgribulea. Părea că de frig. 
Nu ştia că am şi eu timpul meu, acum. Fiecare clipă era o 
petală din rai şi nu, nu era în alb şi negru. 


Se depuneau în straturi aşa cum se vede curcubeul pe cer, (doar 
că) în trei culori : roşu, galben şi albastru. 


Şi ce buchet era în floarea pe care am sădit-o la porţile sufletului?! 


Doar ea are, asa, multe petale. Crizantema. 

Frică de lumină... 


Frică de lumină, am. Şi nu de lumină. De ochii care văd viaţa 
pierdută pe cărări bătucite de spini şi mi-am zdrobit inima. 


Am franjurat-o în atâtea clipe. 
O aruncam la fiecare răscruce de gând şi acum stau 


(Şi eu şi gândul). 


Mi-am lecuit alergarea picioarelor şi sufletul a venit cu o crizantemă în braţe. 


Mi-a spus că e inima mea. Fiecare petală era o fâşâie aruncată în 
noroiul din colţurile popasurilor mele de drum. 


Plâng şi nu plâng de durere. Plâng să o pot spăla de păcatele mele. 
Plâng de teamă. Teama că nu o pot curăța deajuns ca să mă ierte. 


Plâng de teama de a nu o pierde. 
De a nu o pierde înainte de a mă pierde pe mine... 

Răbdarea m-a învăţat să număr... 


Răbdarea m-a învăţat să număr clipele din palma căuş 
aşezată pe genunchiul sprijinit de bărbie. 

Aştepta să vii, să-ţi 

odihneșşti zborul, să-ţi 

ostoieşti setea 

din lacrimile cerului adunate şi cu cealaltă mână, 
printre picurii de sânge storşi de timp, răspândea 
gândul alunecat printre emoţii şi simţuri, ca un fum 
de ţigară. Răbdare. 

De dor, mă joc printre cuvinte... 


De dor, mă joc printre cuvinte alergând să-mi 

găsesc starea în care să mă-ntreb 

ce-i dragostea şi ce 

implică ea 

când îmbrăţişez aerul pe care-l respir cu sufletul plecat 
să colinde zările din ochii mei, înainte să apuc să mă 


trezesc hoinar în propria casă, cu patul rupt de vreme. 


De dor, mă-ntreb în timp, de timp, ce-i timpul fără dragoste... 

Arunc cu gândurile... 


Arunc cu gândurile la coşul vieţii, fără preluare, din 
două mişcări, pe alergare, să-mi prind sufletul 


descătuşat de timpul prins în chingile dorului şi zborul săl 
înalţ în plutirea aripilor deschise de vreme. 


Un vis desprins din noaptea plină de stele cu luna 
răsturnată în şoapte îmbrăţişate de cuvinte. 

E cald afară... 
E cald afară sau e frig în mine ? 


Palmele le strâng umede, de pe obraji, mamă. 


Am parfumul de tata, strâns în piele de zile sau de ani. 


Nici eu nu mai ştiu că sunt aici, că nu m- 
am mutat, că n-am plecat. 


Lumina aprinsă (pe)trece liniştea pe pământ. 
In cer, cântă îngerii şi sufletul îmbrăţişează dorul... 

Linişte. A adormit... 


Linişte. A adormit ploaia. E obosită. I-au curs ochii, toată noaptea. 


Acum, cerul a trimis păsările să-i cânte ciripitul de leagăn. 


Nu faceţi zgomot cu paşii voştri. 
Priviţi ce frumos doarme, ca un copil. 


Stă îmbrățişată cu pământul să nu simtă frigul. 


Şi eu îmi las picioarele acasă, să nu o trezesc. Merg doar eu la 
banca noastră de întâlnire — eu, tata şi Sufletul. 


Aprind Lumina să ne poarte drumul... 

Ameţit de dor, îngrămădesc... 

Ameţit de dor, îngrămădesc clipe de ieri într-un tablou. Sunt 
pline de freamăt. Întind mâinile să le ajung pe cele de azi, chem 
un taxi să mă poarte pe drumuri de mâine. 


Dorm, visez şi e zi, încă. Mă doare pensula întinsă pe pânză. 
Sunt vii amintirile. Eu unde sunt ?... 

E dimineaţă și început... 
E dimineaţă şi început de săptămână. 


Cu alergare uşoară şi întindere de muşchi, a 
gândurilor, încep antrenamentul să nu mă 
prindă febra, când la preluare, soseau 
şoaptele de dor, din aer. (Pauză, de apă, să 
beau, mi-am luat.) Hidratez cuvintele să nu 


tacă. 

Am pus bani în pernă... 
Am pus bani în pernă, să plătesc „Juntraşii” cu aripi. 


Nu. Nu e luna pătată de vreme. Deschide ochii şi priveşte. E 
lună plină pe cerul din visul cu ochii deschişi în noapte. 


Nu (mă) dorm, dar nu mai vreau sănţeleg 
durerea. 


Ştiu. 
Se va face ziuă. 


Trăiesc uitarea din clipă şi zborul de mâine, nu există. 


Sufletul culege buchete de flori — boabe de 
rouă curse pe obraji, petele lunii. 


58 


Ocoluri de fum, învăluie... 

Ocoluri de fum, învăluie cerul. 
Nu (mai) văd dincolo de mine, golul de cuvinte. Mi-ai furat 
şoaptele şi tac în liniştea ascunsă printre zăbrelele zborului. 

Țintuit printre rânduri de Suflet, caut leacul. 

Mă plimb de la o masă la alta, îmi cumpăr 

vopsea să mă vopsesc pe afară de lăuntrul 

meu şi suc de portocale, pardon, whisky beau 

şi mă fumez în timp din timp. 


Bolnav sunt de ani şi tu nu spui nimic, nimic... 

Ceasul şi-a oprit limbile... 

Ceasul şi-a oprit limbile tocmai acum, la fără 

un sfert de veşnicia timpului, când eu alerg pe 

bandă, înaintea lui, cu sufletul la gură, să-mi 

întâmpin „îmbrăţişarea” din urmă, cu_minte. 

M-am trezit prins într-o luptă cu secunde, minute şi litere. Se 
luptau într-o baie de portocale stoarse. Kung Fu. Făceau 
opturi cu mâinile şi picioarele, zâmbind şiret în iureşul de 
cuvinte. La orizont(ală), le-am arătat infinitul, infinitul 


clipelor mele... 

Într-un amestec de cuvinte... 

Într-un amestec de cuvinte, în gânduri, ca o minge 
de foc, imagini rupte dintr-o ploaie (nici ea nu ştie 
de unde curge, de sus sau de jos), îmi inundă 
şoaptele culese dinăutru. 


Am intrat sub duş, să mă ude apa si tac în 


tăcerea vorbită de vreme, în timp de vise. 

Noaptea, pe străzi de gânduri... 
Noaptea, pe străzi de gânduri, desculță. 


O împart în două. Una de o parte a lunii şi 
cealaltă, o întind pe pat, să doarmă, să i se 
pară lungă povestea care bate la uşă. 


Deschid şi somnul aleargă pe pleoape. 


Îsi face înviorarea după o zi de nesomn, să-l 
prindă adâncul din vise şi stele. E timpul. 
Şi voi ? De ce staţi la gura zorilor din amiază ? 


E ziuă. Alergaţi. Să vă bucuraţi sufletul. 

Măsor clipele distanță... 

Măsor clipele distanţă, la masa învelită de tăcerea 
şoaptelor, cu degetele minţii înfăşurate în palma căuş, a 
rugă. 

Sufletul se-ntoarce din drum, ca un „fiu risipitor ”, acasă 
şi, parcă, nici asprimea porții din timp, nu o mai simt în 
aşchii de cuvinte, în sânge care curge. 


Mă pregătesc să (a)dorm... 

Sete. Sete nebună... 
Sete. Sete nebună din noaptea prinsă în liniştea iubirii de stele, 
mă prinde. 


Mă adap din (ne)murire şi trec şi 
munţi şi văi şi ape dintre noi. 


Mă-ntorc în poartă. 


Poarta noastră cu amintiri şi gânduri şi şoapte. Plătesc 


restanţele trăirii neîmplinite şi dor şi sete, sete îmi e... 

De dincolo de trupul dinstanță... 


De dincolo de trupul distanţă de mine, cerul şi-a înnoptat ziua. 


Se anunţă un cod de culori şi frigul cade. Mi-am tras peste 
mine, plapuma din noaptea cu vise. 


Frământ dorul în palme şi-l 
las de pază să fie, să cânte în 
limba lui, a sufletului când 
vine. 

Pe o margine de pământ... 
Pe o margine de pământ, printre rânduri, lumea mea. 


Ce rost ar mai avea cuvintele aici, când doar şoaptele 
pictate de fulgi, din cer şi viscolite de vânt, în aer, e 
limba(jul) privirii din sufletul ascuns de fâlfâiri de aripi 
în zbor şi apus de zi se răsfrânge în răsărit de noapte sau 


invers. 


Nici eu nu mai ştiu. Trăiesc iubirea sau iubirea ţese destinul... 

Privesc în noapte, pe fereastra mea... 

Privesc în noapte, pe fereastra mea de cer, în urmă şi gândesc să 
(mai) fac un pas fără urme, să nu simt că se termină zborul, ca 
n-am ajuns să trec linia de sosire înainte să-mi aştern zăpada pe 
străzile din trecutul clipei de mâine, să simt dorul cum se 
topeşte şi cade pic cu pic de pe streaşina ochilor, la picioarele 
sufletului. 

Gândul a (s)pus la mână... 
Gândul a (s)pus la mână, stop. 


Să mai păstrez un strop de sânge-n degete, să 
simtă Sufletul, dorul, când îl strâng în braţe. 


Nu-l mai picur pe hârtie, în cuvinte. 


S-ar murdări şi ea şi eu n-aş mai 
avea putere să-mi ţin în frâu 


sentimentul, o vreme. 


Acum, desenez soapte... 

Nevoia de suflet 


Nu. Tu m ai nevoie de mine 


Bu am nevoie de tine şi ca să nu (mă 


